CELEX: 62015TN0515
Language: sk
Date: 2015-09-01 00:00:00
Title: Vec T-515/15: Žaloba podaná 1. septembra 2015 – Almaz-Antey/Rada

9.11.2015   
            
            
               SK
            
            
               Úradný vestník Európskej únie
            
            
               C 371/33
            
         Žaloba podaná 1. septembra 2015 – Almaz-Antey/Rada
   (Vec T-515/15)
   (2015/C 371/34)
   Jazyk konania: angličtina
   
      Účastníci konania
   
   
      Žalobca: OAO Concern PVO Almaz-Antey (Moskva, Rusko) (v zastúpení: C. Stumpf a A. Haak, lawyers)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Rady (SZBP) 2015/971 z 22. júna 2015, ktorým sa mení rozhodnutie 2014/512/SZBP o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L 157, s. 50) v rozsahu, v akom sa toto rozhodnutie týka žalobcu,
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza šesť žalobných dôvodov.
   
               1.
            
            
               Prvý žalobný dôvod založený na tvrdení, že rozhodnutie Rady porušilo zásadu proporcionality.
            
         
               2.
            
            
               Druhý žalobný dôvod založený na tvrdení, že Rada bezdôvodne a neprimerane porušila základné práva žalobcu, a to právo na obhajobu a právo na účinné súdne preskúmanie.
            
         
               3.
            
            
               Tretí žalobný dôvod založený na tvrdení, že Rada nepredložila primerané alebo dostatočné dôvody na odôvodnenie zápisu žalobcu na zoznam osôb, subjektov a orgánov, na ktoré sa vzťahujú reštriktívne opatrenia s ohľadom na konanie Ruska, ktorým destabilizuje situáciu na Ukrajine.
            
         
               4.
            
            
               Štvrtý žalobný dôvod založený na tvrdení, že Rada nepredložila dôkaz, že žalobca sa zúčastnil destabilizácie Ukrajiny, alebo že mal akýkoľvek vplyv na úspechu vykonania dohôd z Minska.
            
         
               5.
            
            
               Piaty žalobný dôvod založený na tvrdení, že Rada sa dopustila zjavne nesprávneho posúdenia, keď sa domnievala, že jedno z kritérií zápisu na zoznam v napadnutom opatrení bolo v prípade žalobcu splnené.
            
         
               6.
            
            
               Šiesty žalobný dôvod založený na tvrdení, že v nadväznosti na zrušenie rozhodnutia Rady 2015/971/SZBP nemá nariadenie Rady (EÚ) č. 833/2014 dostatočný právny základ, čo znamená, že zaradenie žalobcu do nariadenia Rady (EÚ) č. 833/2014 na základe vykonávacieho nariadenia Rady (EÚ) č. 826/2014 stratí účinnosť.